Scan) ৰোগীৰ শৰীৰৰ চাৰিওফালে ঘূৰি শৰীৰৰ ধমনীবিলাকৰ লগতে সেইবিলাকৰ চৌদিশৰ গঠনবিলাক লক্ষ্য কৰিব। চিকিৎসা পদ্ধতিৰ বাছনি - ভৰিৰ বিষ, সমগ্ৰ শৰীৰত ক্ৰমাগতভাৱে বিয়পিবলৈ ধৰা ‘ এথেৰোছক্লেৰ ’ ছিছ ’ ৰ গতি বন্ধ কৰাটোৱেই হৈছে এই ৰোগৰ চিকিৎসা। এই লক্ষণবিলাকে জীৱনশৈলী পৰিৱৰ্তন কৰিব পাৰে। শাৰীৰিক শ্ৰম বা ব্যায়াম - ব্যায়াম কৰিলে নতুন ৰক্তবাহী নলী সৃষ্টি হ ’ ব পাৰে বুলি প্ৰমাণ পোৱা গৈছে। লগতে ব্যায়াম ৰোগীৰ ভৰিলৈ ৰক্ত সঞ্চালন প্ৰক্ৰিয়া পুনৰ আৰম্ভ কৰিব পাৰে। নিয়মীয়াকৈ শাৰীৰিক শ্ৰম-ব্যায়াম কৰাটো প্ৰান্তীয় ধমনীৰ ৰোগত এটি অন্যতম ফলপ্ৰসূ চিকিৎসা। আপুনি এই ব্যায়াম লাহে-ধীৰে আৰম্ভ কৰিব পাৰে। কিন্তু সাধাৰণভাৱে খোজকঢ়াৰ অভ্যাস, ভৰিৰ ব্যায়াম আৰু ট্ৰেডমিল ব্যায়ামৰ কাৰ্যসূচী সপ্তাহত তিনিবাৰকৈ কৰিলে মাত্ৰ চাৰিৰ পৰা আঠ সপ্তাহৰ ভিতৰতে এই ৰোগৰ লক্ষণবিলাক কম হোৱাৰ দৰে ফলাফল পাব। আহাৰ - বহুসংখ্যক ভৰি-হাতৰ ধমনীৰ ৰোগীয়ে কলেষ্টেৰলৰ মাত্ৰা বৃদ্ধি পায়। এনে অৱস্থাত বহুক্ষেত্ৰত স্বাস্থ্যসন্মত খাদ্য খালে আপোনাৰ ৰক্তচাপ আৰু কলেষ্টেৰলৰ মাত্ৰা কোনো ধৰণৰ ঔষধ নোখোৱাকৈয়ে কমি আহিব। সংপৃক্ত চৰ্বি একেবাৰে কম থকা খাদ্য, ট্ৰেন্স ফেট আৰু কলেষ্টেৰল কম থকা খাদ্য খাই থাকিলে তেজত কলেষ্টেৰলৰ মাত্ৰা কম কৰাত সহায় কৰিব। কিন্তু শৰীৰত প্ৰয়োজনীয় মাত্ৰাত কলেষ্টেৰল ৰাখিবলৈ কলেষ্টেৰল কম কৰা ঔষধ সেৱনৰ প্ৰয়োজন হ ’ ব পাৰে। ধূমপান ত্যাগ কৰক - আপোনাৰ শৰীৰত ভৰি-হাতৰ ধমনীৰ ৰোগৰ আশংকা ধঁপাত সেৱনে বৃদ্ধি কৰিব পাৰে। লগতে ধূমপানে হাৰ্ট এটেক আৰু ষ্ট্ৰোকৰ আশংকাও বঢ়াব পাৰে। ধূমপান নকৰা লোকতকৈ ধূমপানত অত্যস্ত লোকৰ প্ৰান্তীয় ধমনীৰ ৰোগ হোৱাৰ আশংকা চাৰিগুণ বেছি। সেয়ে ধূমপান সেৱনৰ অভ্যাস ত্যাগ কৰক। ধূমপানৰ অভ্যাস ত্যাগ কৰিলে ধমনীৰ ৰোগৰ (PAD) লগতে হৃদযন্ত্ৰৰ ৰোগৰ আগ্ৰাসনৰ গতি মন্থৰ হয়। ঔষধ সেৱন - * উচ্চ ৰক্তচাপৰ ঔষধ আৰু কলেষ্টেৰল হ্ৰাস কৰাৰ ঔষধ খাই থাকিব লাগে। আপোনাৰ চিকিৎসকে ঔষধ সেৱনৰ বাবে দিয়া দিহা মতে ঔষধ সেৱন কৰাৰ অভ্যাস নিশ্চিত কৰাটো অতি গুৰুত্বপূৰ্ণ কথা। * আপোনাৰ চিকিৎসকে দিয়া পৰামৰ্শই আপুনি খোজকঢ়াৰ দূৰত্ব কমোৱা বা বঢ়োৱাত সহায় কৰিব। * এইবিলাকৰ উপৰি আপোনাৰ চিকিৎসকে আপোনাৰ তেজ গোট মৰা (Blood clot) প্ৰতিৰোধ কৰিবৰ কাৰণে ‘ এন্টি-প্লেটলেট ’ ঔষধ সেৱনৰ পৰামৰ্শ দিব পাৰে। চিকিৎসাৰ ব্যৱস্থাবিলাক - * এণ্ডোভাস্কুলাৰ: এণ্ডোভাস্কুলাৰ অস্ত্ৰোপচাৰ হ ’ ল, অতি কমকৈ কাটি কৰা একপ্ৰকাৰৰ অস্ত্ৰোপচাৰ আৰু প্ৰধান ৰক্তবাহী নলীৰ ভিতৰেদি শৰীৰৰ বিভিন্ন অংশলৈকে ঢুকি পোৱাকৈ এইবিধ অস্ত্ৰোপচাৰ পদ্ধতি উদ্ভাৱন কৰা হৈছে। * এঞ্জিওপ্লাষ্টি ষ্টেনটিং: মুক্ত অস্ত্ৰোপচাৰ- এবিধ পৰম্পৰাগতভাৱে চলি অহা মুকলিকৈ কৰা একপ্ৰকাৰ অস্ত্ৰোপচাৰ আৰু এইবিধ অস্ত্ৰোপচাৰৰ বাবে দীঘলকৈ কটা-চিঙা কৰি লোৱা হয়। শল্য চিকিৎসকজনে অস্ত্ৰোপচাৰটো স্পষ্টকৈ দেখা পাবৰ বাবে সঁজুলিবিলাক শৰীৰৰ ভিতৰলৈ সুমুৱাই দিবলগা হয়। * প্লাষ্টিক গ্ৰাফটৰ ছেদন: মুক্ত বাইপাছ, এণ্ডাৰটেৰেক্ট ’ মি চিকিৎসাৰ পৰা লাভ কৰা উপকাৰবিলাক কি কি?